Diari Oficial de la Generalitat Valenciana


Sumari del DOGV 9341, del 17-05-2022 (2022/4108)

RESOLUCIÓ de 9 de maig de 2022, de la Universitat de València, per la qual es fa l'oferta pública d'una plaça de funcionari o funcionària interins del programa temporal d'investigació: «Gestió, Conservació, Catalogació i digitalització 3D dels fons geològics i paleontològics del Museu de la Universitat de València d'Història Natural (MUVHN). FIPI22-02».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9341

Data del DOGV
:   17-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4108


Data del document
:   09-05-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 9 de maig de 2022, de la Universitat de València, per la qual es fa l'oferta pública d'una plaça de funcionari o funcionària interins del programa temporal d'investigació: «Gestió, Conservació, Catalogació i digitalització 3D dels fons geològics i paleontològics del Museu de la Universitat de València d'Història Natural (MUVHN). FIPI22-02». [2022/4108]  
El Rectorat de la Universitat de València, fent ús de les atribucions que li confereix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Fer l'oferta pública d'una plaça de funcionari o funcionària interins de programa temporal d'investigació d'acord amb les bases següents.  
  
  
Primera. Requisits generals dels i les aspirants  
1.1. Tenir nacionalitat espanyola o tenir la nacionalitat d'un país membre o ser de qualsevol dels estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el Tractat Constitutiu de la Unió Europea, en aquest cas hauran de presentar el resguard d'haver sol·licitat la targeta de residència comunitària.  
Així mateix, s'estén igualment als cònjuges dels espanyols i dels nacionals d'altres estats membres de la Unió Europea, siga quina siga la seua nacionalitat, sempre que no estiguen separats de dret i els seus descendents, i als dels seu cònjuge sempre que no estiguen separats de dret, siguen menors de vint-i-un any o majors d'aquesta edat dependents.  
1.2. Tenir complerts 16 anys el dia en què acaba el termini de presentació de sol·licituds.  
1.3. Posseir la titulació acadèmica que figura en l'annex I.  
  
Quan la categoria que se sol·licite siga la de doctor, en el cas de titulacions obtingudes en l'estranger, hauran d'acreditar que estan en possessió de la corresponent convalidació, de la credencial que acredite, si escau, l'homologació o del certificat d'equivalència al nivell acadèmic de doctor expedit per la universitat que l'atorgue. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
Quan la categoria que se sol·licite siga la de titulat o titulada superiors, en el cas de titulacions obtingudes en l'estranger, hauran d'acreditar que estan en possessió de la corresponent convalidació o de la credencial que acredite, si escau, l'homologació o la declaració d'equivalència a titulació. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
En el cas de titulacions obtingudes en l'estranger que no es troben homologades, declarada la seua equivalència o reconegudes en la data de finalització del termini de presentació de sol·licituds es podrà substituir aquest requisit, sempre que la titulació es presumisca per l'òrgan convocant equivalent a l'exigida en la convocatòria, pel d'acreditar haver iniciat la tramitació per a l'homologació, declaració d'equivalència o reconeixement, rescindint-se el contracte si l'autoritat competent resol la seua denegació, entenent que existeix denegació quan aquesta es condiciona al compliment de determinats requisits, en tant no es complisquen.  
1.4. Quan en l'annex I s'exigisca com a requisit un nivell d'idioma, els cursos reconeguts són els contemplats en la Taula d'Equivalències d'acreditació d'L2 de la UV, aprovada per Acord del Consell de Govern del 10 de juliol de 2018 (ACGUV 156/2018).  
1.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
1.6. No estar inhabilitat per a l'exercici de funcions públiques, o no haver estat separat mitjançant expedient disciplinari de qualsevol administració o treball públic. En el cas d'aspirants la nacionalitat dels quals no siga l'espanyola, hauran d'acreditar, igualment, no estar sotmesos a sanció disciplinària o condemna penal que els impedisca, en el seu estat, l'accés a la funció pública o, si no en tenen, còpia de la sol·licitud d'emissió, sense perjudici de declaració jurada per part de la persona interessada.  
Tots aquests requisits s'han de tenir en el moment en què acaba el termini de presentació de sol·licituds i s'han de mantenir durant el procés selectiu.  
  
Segona. Sol·licituds  
2.1. Les persones interessades que reunisquen els requisits generals i els que s'assenyalen en l'annex I, han de presentar la sol·licitud, juntament amb el currículum i els documents que acrediten els mèrits al·legats, adreçada a l'atenció d'Ana García Forner, directora del Museu de la Universitat de València d'Història Natural (MUVHN), carrer del Doctor Moliner, número 50, 46309 Burjassot (Valencia), al Registre de la Gerència de la Universitat de València (av. Blasco Ibáñez, 13, baixos, 46369 València), a través de qualsevol altre registre auxiliar dels centres universitaris o per qualsevol dels procediments establerts en l'article 38 de la Llei 30/199, de 26 de novembre, de règim jurídic de les administracions públiques i del procediment administratiu comú, (que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del procediment administratiu comú de les administracions públiques).  
Les persones que desitgen presentar la sol·licitud al Registre General de la Universitat hauran de consultar la seua pàgina web:   
https://www.uv.es/uvweb/registre-general/ca/inici-1285868559166.html.  
Les instàncies presentades a les oficines de Correus s'han de presentar en sobre obert, perquè l'empleat o empleada la segelle, i hi ha de figurar amb claredat el nom de l'oficina i la data. En cas de no fer-ho d'aquesta manera, es considerarà presentada en la data d'entrada en el registre general d'aquesta universitat.  
2.2. Com a instància, es farà servir el model que facilita el Servei de Recursos Humans i Personal d'Administració i Serveis (RRHH-PAS) de la Universitat de València a les seues dependències de l'avinguda Blasco Ibáñez, 13, 46387 València; n'hi ha una còpia en la pàgina web http://www.uv.es/pasinvest.  
2.3. El termini de presentació de les instàncies serà de deu dies hàbils a partir del següent hàbil al de la publicació d'aquesta resolució en el Diari Oficial de la Generalitat Valenciana (DOGV).  
  
Tercera. Documentació que cal presentar  
Juntament amb la sol·licitud, les persones interessades han de presentar la documentació següent:  
3.1. Una fotocòpia del document nacional d'identitat. Les persones que no tinguen la nacionalitat espanyola però sí el dret a participar en aquestes proves, han de presentar fotocòpia del NIE o del document que acredite la seua nacionalitat.  
3.2. Fotocòpia del títol acadèmic o resguard d'haver abonat els drets d'expedició. En cas de titulacions estrangeres, serà necessari acreditar l'homologació o equivalència corresponent o haver iniciat els tràmits per a aquesta.  
3.3. Curriculum vitae, amb acreditació dels mèrits mitjançant documents fotocopiats. No cal la compulsa d'aquests documents acreditatius; n'hi ha prou amb la declaració jurada de la persona interessada sobre l'autenticitat dels documents i sobre les dades que figuren en la instància. En qualsevol moment, però, la comissió o la Universitat pot demanar als aspirants que acrediten la veracitat de les circumstàncies i els documents aportats que hagen estat objecte de valoració.  
  
3.4. Tres mesos després d'haver acabat el procés de selecció i quan haja estat publicada la proposta de nomenament en la pàgina web http://www.uv.es/pasinvest les persones interessades podran sol·licitar la devolució dels currículums al Museu de la Universitat de València d'Història Natural (MUVHN). Transcorreguts sis mesos, els currículums que resten en aquest Servei seran destruïts d'ofici.  
  
Quarta. Sistema selectiu  
4.1. El sistema selectiu consisteix en la valoració del currículum dels aspirants per la comissió avaluadora que figura en l'annex IV, els quals seran valorats per aquesta d'acord amb el barem que figura en l'annex III. Els mèrits al·legats en el currículum que no s'hagen justificat documentalment en el termini de presentació d'instàncies, no seran tinguts en compte en la resolució del concurs.  
4.2. La comissió pot, si ho considera, realitzar una entrevista als aspirants. El nombre d'aquells que passen a la fase d'entrevista, que serà eliminatòria, es determinarà per criteri de la comissió avaluadora.  
  
4.3. Acabat el procediment selectiu, es farà pública la baremació dels aspirants, la proposta de nomenament i la resolució de nomenament de la persona seleccionada al tauler d'anuncis del Servei de Recursos Humans i Personal d'Administració i de Serveis (RRHH-PAS) i en la pàgina web http://www.uv.es/pasinvest.  
4.4. D'aquesta convocatòria es pot establir que els aspirants que s'hi presenten constituïsquen una borsa de treball.  
4.5. La comissió avaluadora pot declarar desert el procediment de selecció si, valorats els mèrits i, si és el cas, realitzada l'entrevista, el perfil dels candidats millor puntuats no s'ajusta totalment al perfil de la plaça i a les necessitats del programa d'investigació.  
  
  
Cinquena. Comissió avaluadora  
5.1. La comissió avaluadora és la que figura en l'annex IV d'aquesta convocatòria.  
5.2. Els membres d'aquesta comissió s'han d'abstenir d'intervenir quan es troben en alguna circumstància de les que fixen els articles 23 i 24 de la Llei 40/2015, d'1 d'octubre, de règim jurídic del sector públic.  
  
El president o presidenta de la comissió pot demanar als seus membres una declaració expressa de no trobar-se en les circumstàncies que estableixen els articles esmentats.  
5.3. La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no fixats.  
  
5.4. El procediment d'actuació de la comissió s'ha d'ajustar en cada moment a allò que disposa la Llei 40/2015, d'1 d'octubre, de règim jurídic del sector públic.  
5.5. Per a les comunicacions i qualsevol problema que puga sorgir, la comissió avaluadora té la seu al Museu de la Universitat de València d'Història Natural (MUVHN).  
  
Sisena. Informació respecte de les dades recollides  
6.1. Les dades personals subministrades en aquesta convocatòria s'incorporaran als sistemes d'informació de la Universitat de València que procedisquen, amb la finalitat de gestionar i tramitar la participació en la convocatòria de les proves selectives de conformitat amb el que s'estableix en la Llei 6/2001, de 21 de desembre, de universitats, modificada per la Llei orgànica 4/2007, de 12 d'abril.  
6.2. El tractament de les dades relacionades amb la gestió d'aquesta convocatòria és la Universitat de València. Delegació Acadèmica del Rectorat per a la Protecció de Dades en la Universitat de València (ed. Rectorat, av. Blasco Ibáñez, 13, València 46978, odmm@yo.hp)  
6.3. Es preveuen les següents comunicacions de dades personals sense consentiment de l'afectat/da:  
Publicació de les diferents resolucions en el tauler oficial de la Universitat de València. Addicionalment, a efectes informatius, podrà publicar-se la resolució a la pàgina web del Servei de Recursos Humans (PAS), l'adreça de la qual és: http://www.uv.es/pasinvest  
6.4. Les dades es conservaran i seran en el seu cas cancel·lades d'acord amb els següents criteris:  
- les dades dels aspirants es conservaran indefinidament mitjançant la publicació de les resolucions de les diferents fases.  
6.5. Les persones que proporcionen dades tenen dret a sol·licitar al responsable del tractament l'accés a les seues dades personals, i la seua rectificació o supressió, o la limitació del seu tractament, o a oposar-se al tractament, així com el dret a la portabilitat de les dades. Les persones interessades podran exercir els seus drets d'accés, mitjançant l'enviament d'un correu electrònic adreçat a wuzk@mh.ie remés des d'adreces oficials de la Universitat de València, o bé mitjançant escrit acompanyat de còpia d'un document d'identitat i, en el seu cas, documentació acreditativa de la sol·licitud, adreçat a la Delegació Acadèmica del Rectorat per la Protecció de Dades en la Universitat de València.  
6.6. L'autoritat de control competent per a la tutela dels drets en relació als tractaments realitzats per la Universitat de València és l'Agència Espanyola de Protecció de Dades, carrer Jorge Juan, 6 (28599 Madrid).  
Lloc web:   
https://www.agpd.es/portalwebAGPD/index-ides-idphp.php  
6.7. Podeu consultar les nostres polítiques de privacitat a  
https://www.uv.es/uvweb/universitat/ca/politica-privacitat/responsable-identificacio-titular-web-funcions-1285919116693.htm  
  
Setena. Recursos  
Contra aquesta resolució, que exhaureix la via administrativa, es pot interposar recurs de reposició, davant el mateix òrgan que l'ha dictada, dins el termini d'un mes, comptador a partir de l'endemà de la seua notificació o publicació, o recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos comptadors de l'endemà de la seua notificació.  
Contra els actes de la comissió avaluadora es pot interposar recurs d'alçada, d'acord amb el que fixa la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions del tribunal, d'acord amb l'esmentada norma.  
  
València, 9 de maig de 2022.- La rectora, p. d. (DOGV 11.04.2022), el gerent: Juan Vicente Climent Espí.  
  
  
ANNEX I  
Condicions generals del nomenament  
  
1. Plaça de funcionari interí de programa temporal d'investigació: «Gestió, Conservació, Catalogació i digitalització 3D dels fons geològics i paleontològics del Museu de la Universitat de València d'Història Natural (MUVHN). FIPI22-02».  
2. Denominació i classificació:  
Escala tècnica superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E042.  
3. Jornada de treball: 37 hores setmanals.  
4. Període del programa d'investigació i objecte:  
Aquest programa té una duració prevista d'un any i estarà determinada per la disponibilitat pressupostària.  
L'objecte del programa és la preparació paleontològica dels fons museístics i digitalització 3D mitjançant fotogrametria i escanejat 3D i impressió 3D FDM i estereolitografia LCD per a la gestió de la conservació, catalogació i divulgació dels fons geològics i paleontològics del MUVHN.  
5. Requisits:  
Titulació: grau/llicenciatura en Ciències Biològiques, o titulació equivalent.  
Màster universitari en Paleontologia Aplicada, o equivalent.  
Valencià: certificat de nivell Elemental, o equivalent.  
Curs d'Adaptació Pedagògica (CAP), o equivalent.  
6. Mèrits preferents:  
Domini de tècniques de captació de superfícies per a generació de models 3D.  
Experiència laboral relacionada amb patrimoni científic de naturalesa geològica i paleontològica.  
Experiència i formació en tècniques de preparació, restauració, conservació i conservació preventiva de materials d'Història Natural.  
Experiència i formació en gestió, desenvolupament i supervisió d'exposicions temporals de naturalesa geològica i paleontològica.  
Experiència i formació en creació, catalogació i edició de col·leccions virtuals de models 3D geològics, paleontològics i zoològics.  
  
Experiència i formació en disseny, desenvolupament i execució d'activitats didàctiques sobre geologia i paleontologia.  
Experiència docent en cursos de formació sobre tècniques fotogramètriques i escanejat 3D.  
Experiència en tutorització d'alumnes de pràctiques d'empresa en projectes de digitalització 3D.  
Participació en projectes relacionats amb la creació de col·leccions virtuals 3D sobre fons paleontològics.  
Experiència i formació en programari especialitzat sobre fotogrametria, escanejat 3D i impressió 3D FDM i LCD.  
  
  
  
ANNEX II  
  
La instància ha de contenir, si més no, les dades següents:  
1. Dades personals: cognoms i nom, data de naixement, DNI/NIF, passaport, telèfon de contacte i adreça.  
2. Denominació: escala tècnica superior de suport a la investigació.  
  
3. Denominació del programa temporal d'investigació: «Gestió, Conservació, Catalogació i digitalització 3D dels fons geològics i paleontològics del Museu de la Universitat de València d'Història Natural (MUVHN). FIPI22-02».  
4. Signatura i data de la sol·licitud.  
5. Declaració semblant a la següent: «La persona sotasignada declara que són certes les dades que figuren en aquest currículum i assumeix, en cas contrari, les responsabilitats que es puguen derivar de les inexactituds que hi consten».  
6. Ha d'expressar si desitja o no recuperar el seu curriculum vitae.  
7. Ha d'estar adreçada al Museu de la Universitat de València d'Història Natural (MUVHN).  
  
  
  
ANNEX III  
Barem  
  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Mèrits preferents relacionats en el punt 6 de l'annex I, experiència prèvia i coneixements concrets: fins a 4 punts.  
4. Entrevista: fins a 2 punts.  
  
  
  
ANNEX IV  
  
Comissió avaluadora titular  
Presidenta: Ana García Forner, conservadora del MUVHN.  
Vocal 1: Héctor Botella Sevilla, professor del Departament Botànica i Geologia.  
Vocal 2: María Ángeles Raduán Ripoll, professora del Departament de Zoologia.  
Vocal 3: Joaquin Bastida Cuairan, professor del Departament de Botànica i Geologia.  
Secretari: Carlos Martínez Pérez, professor del Departament de Botànica i Geologia.  
  
Comissió avaluadora suplent  
President: Javier Lluch Tarazona, professor del Departament de Zoologia.  
Vocal 1: Jaime Güemes Heras, conservador del Jardí Botànic.  
Vocal 2: M. Violeta Atienza Tamarit, professora del Departament de Botànica i Geologia.  
Vocal 3: Pilar Navarro Gómez, professora del Departament de Zoologia.  
Secretari: Miguel Guara Requena, professor del Departament de Botànica i Geologia.